google/wiki40b huggingface dataset:
Den frie matematiske skole i Christiania

Den frie matematiske skole i Christiania 1750–1798 var forløperen til Den Kongelige Norske Krigsskole og var den første videregående opplæringsinstitusjon for offiserer i hæren i Norge. Skolen ble grunnlagt av kong Frederik V 16. desember 1750.

Bakgrunn

Etter innføring av eneveldet i 1660 var det en målsetning for de dansk-norske kongene å få etablert et profesjonelt, nasjonalt og lojalt offiserskorps. Dette krevet et ensartet utdannelsessystem og en årlig tilbakemelding til kongen om offiserenes dugelighet (innført fra 1730).(Vaupell, Otto. s 47) I 1713 ble det etablert et «Landkadetakademi» i København som et av Europas første i sitt slag.(Haslund-Pedersen, Søren. s 1)

En skole i Christiania

Initiativtaker til etableringen av skolen i Christiania var øverstkommanderende general i Norge, H.J. Arnoldt. Han vektla to behov skolen skulle dekke: faglig kunnskap og menneskelig dannelse. Og på Arnholdts foranledning ble skolen etablert og skolens «Fundation» ble gitt av kong Frederik V 16. desember 1750.

Fra skolens stiftelsesdokument

Skolen skulle direkte underlegges øverstbefalende for Norge og skulle vektlegge de matematiske fag; artemitikk, geometri, trigonometri, dessuten festnings- og forsvarslære, artillerikunnskap samt arkitektur og tegning. (Sinding-Larsen, Fr. s 5-6) Det skulle være årlig offentlig eksamen. Kandidater skulle være «Officiers eller andre skikkelige Folkes Børn» som står i eller tenker seg inn i «Vores Krigs Tieneste» (Sinding-Larsen, Fr. s 4) Selve skolen var gratis, men det var forutsatt privat innkvartering og forpleining. Lærene ble pålagt å holde disiplin og straffe om nødvendig, men også «animere til lyst og flittighed» (Sinding-Larsen, Fr. s 7)

Skolens faglige utvikling

Fra et relativt realfagorientert pensum ble dette utvidet og, særlig etter 1770, var vektlegging av humanistiske fag sentralt; fransk, tysk, men også morsmål, historie og geografi. Estetiske fag som tegning, dans og fektning fikk også større vekt. Skolens varighet økte gradvis fra tre til fire år (Sinding-Larsen, Fr. s 65-70)

Studentmassen

Opptakssystemet, hvor regimentene spilte en sentral rolle, ga i praksis offisersønner en forrett og frem til 1790 var mer enn to tredjedeler av kadettene fra offisersstanden. En stor del av de øvrige var sønner av sivile embetsmenn (Hosar, Hans. s 78)

Relasjon til det operative militærvesen

Skolen var et utdannelses- men også et dannelsestilbud for unge offiseraspiranter i regimentene. Den praktiske militære utdanningen var tenkt å skje i regimentene. Skolens ledelse motsatte seg at kadettene, som i hovedsak var mellom 12 og 18 år, i denne fasen kom for nær innpå militærlivet, da dette kunne forstyrre skolens målsetning om å «skape mennesker av et rått materiale». Dette ble flere ganger utfordret, men først i 1798, hvor skoletiden ble utvidet til seks år, ble det fagmilitære innslaget vesentlig øket. (Hosar, Hans. s 65-70)
Andromakhe (Evripides)

Bakgrunn

Under Den trojanske krig drepte den greske helten Akilles Andromakhes ektemann Hektor. Grekerne drepte også deres unge sønn og arving Astyanax ved å kaste ham utfor Trojas murer i frykt for at han kunne bli samlingspunkt for trojanerne etter krigen og hevne sin far og byens fall. Andromakhe ble gjort til slavinne hos Akilles’ sønn Neoptolemos. Disse hendelsene ble dramatisert av Evripides ti år etter utgivelsen av Andromakhe, i tragedien  Trojanerinnene  fra 415 f.Kr.
Årene har gått, og Andromakhe har et barn med Neoptolemos. Neoptolemos gifter seg med Hermione, datter til kong Menelaos av Sparta og hans kone Helena. Selv om Andromakhe bare føler seg knyttet til den avdøde Hektor er Hermione dypt sjalu. Andromakhe frykter for sitt liv, gjemmer barnet sitt og søker selv tilflukt hos Akilles’ mor, i templet til havnymfen Thetis.

Handling

Mens hun klynger seg til alteret i gudinnen Thetis’ helligdom framfører Andromakhe stykkets prolog. Hun klager over ødeleggelsen av Troja, tapet av sine kjære, ektemannen Hektor og sønnen Astyanax, sin tilværelse som slave for Neoptolemos, og frykten for straff fra Hermione og hennes far Menelaos. Hun avslører at Neoptolemos har reist til Oraklet i Delfi og at hun har holdt sønnen Molossos skjult for ham av frykt for at Menelaos vil prøve å drepe både ham og henne selv.
En tjenestepike kommer for å advare Andromakhe om at Menelaos vet hvor Molossos holdes gjemt, og at han er på vei for å ta ham til fange. Andromakhe ber piken om å søke hjelp hos kong Pelevs, Akilles’ far (og Neoptolemos’ farfar). Koret gjør sin inntreden og fremfører sitt parodos (første sang) hvor de forsøker å overtale Andromakhe til å forlate helligdommen. Hermione ankommer. De to kvinnene argumenterer med sterke beskyldninger mot hverandre. Andromakhe beskylder Hermione for å bruke trolldomskunster for å gjøre henne ufruktbar, mens Hermione fordømmer trojanere for at de praktiserer incest og flerkoneri.
Menelaos ankommer og sier han har funnet Andromakhes barn, og Andromakhe forlater sitt tilfluktssted for å redde barnet. Hermione, sammen med Menelaos, får overtaket. Da kommer den gamle Pelevs, far til Akilles og Neoptolemos’ bestefar redder Andromakhe. Orestes, sønn til Agamemnon og Menelaos’ nevø, dukker opp i historien og kommer med Hermione, og han bekjentgjør at Neptolemos er død. Gudinnen Thetis trer til slutt inn som en deus ex machina som bilegger konflikten. Hun lover den døde Neoptolemos udødelighet, og Andromakhe skal giftes med Helenos.

Tolkning

Evripides portretterer Menelaos som arrogant og feig, og hans datter Hermione likeså. Hun er overdrevent sjalu og i stand til å drepe et lite barn for å bli kvitt kommende rivaler. Hun er også velstående, dette for å fremstille henne som mektig og arrogant. Denne negative holdningen må ses på bakgrunn av den politiske situasjonen under peloponneskrigen mellom Sparta og Athen.
Don Jon

Handling

Jon (Joseph Gordon-Levitt) er en moderne Don Juan som er hektet på pornografi, og som objektiserer alt i livet sitt: leiligheten, bilen, familien, kirken - og kvinner. Han kalles Don Jon av venner fordi han forfører vakre kvinner hver eneste helg, uten unntak. Men så møter han på to svært forskjellige kvinner, som får ham til å innse viktige ting om livet og kjærligheten.
Theodor Hesselberg

Familie

Han var sønn av Ivar Hesselberg (1850–1928) og Marie Sofie Frost (1847–1937). Faren var prest og etterkommer av presten Iver Hesselberg (1780–1844). I 1912 giftet Hans Theodor seg med Sigfrid (Frida) Landmark (1883–1969), søster av arkitenten Ole Landmark (1885–1970).
Metz

Historie

Metz har en rik historie som strekker seg rundt 3000 år tilbake. Den har blant annet vært en keltisk oppidum, en betydningsfull gallo-romersk by, en hovedstad under merovingere for kongedømmet Austrasia,  fødebyen for karolingernes dynasti, en krybbe for gregorianske kirkesang, og en av de eldste republikker i Europa. Byen har blitt gjennomtrengt av romansk kultur, men også tungt påvirket av tysk kultur grunnet den nære lokalisering og felles historie.
Den siste delen av Den gyldne bulle fra 1356 ble kunngjort i Metz, sent på året.

Kultur

Grunnet byens historiske, kulturelle, og arkitektoniske bakgrunn, har Metz blitt forelagt for UNESCOs forsøksvis liste for verdensarven i Frankrike. Byen har framstående bygninger som den gotiske Metzkatedralen med dens største utstrekning av glassmaleri i verden,  Saint-Pierre-aux-Nonnains-basilikaen (en kirkebygning fra før middelalderen) som er den eldste kirken i Frankrike, dets keiserlige stasjonsbygning Gare de Metz-Ville ettersom den har boligen til keiser Vilhelm II av Tyskland, eller dens operahus, det eldste som fortsatt er i virksomhet i Frankrike. I Metz er det også en del andre kulturbygninger av verdensklasse, blant annet konsertsalen Arsenal de Metz hvor det franske nasjonalorkester i Lorraine oppholder seg, og museet Centre Pompidou-Metz for moderne og samtidskunst.
Som et område for urban økologi, har Metz fått sitt tilnavn «Den grønne by» (fransk: La Ville Verte), ettersom den har omfattende åpne områder og grønne parkanlegg. Det historiske bysentrum er et av de største kommersielle områdene for fotgjengere i Frankrike.

Næringsliv

Som en historisk garnisonsby er Metz det økonomiske hjertet for regionen Lorraine, spesialisert i informasjonsteknologi og bilindustri. I Metz ligger Universitetet i Lorraine og et senter for anvendt forskning og materialutvikling innenfor metallurgi og metallografi, arven fra regionen Lorraines fortid innenfor jern- og stålindustrien.
Nanaga

Levevis

Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

Utbredelse

Slekten er utbredt i det sørlige Afrika.
Puls (avis)

Puls er en norsk musikkavis som, med et opphold på fire år, har kommet ut siden 1978. Første redaktør var Tore Olsen. I motsetning til konkurrenten Nye Takter, hadde Puls et større fokus på amerikansk musikk og populærkultur. Uenigheter med utgiverne førte til at Olsen i 1985 tok med seg det meste av redaksjonen og startet Beat. Ny redaktør ble Arild Rønsen, de første årene sammen med Helge Gaarder som redaksjonssekretær. Puls gikk inn som magasin i 1998. Etter en periode som rent nettmagasin, ble Puls igjen lansert som magasin, denne gangen som gratismagasin som ble distribuert gjennom norske platebutikker.
Puls var månedsavis frem til 1993, da utgivelsene ble hyppigere, og skiftet i 1996 navn til Puls Furore, et navn som ble stående til magasinet gikk inn i 1998. I en periode ble Puls også distribuert av Klassekampen.
Akqi

Akqi (kinesisk: 阿合奇县; pinyin: Āhéqí Xiàn; uigursk: ئاقچى ناھىيىسى / Akçi Nahiyisi) er et fylke i prefekturet Kizilsu i den autonome region Xinjiang i Folkerepublikken Kina.
Befolkningen var på 34 579 innbyggere i 1999.
Cape Chidley

Cape Chidley ble navnsatt av den engelske oppdager John Davis 1. august 1587 etter hans venn og kollega John Chidley
Dn 22. oktober 1943 landsatte den tyske ubåt, U-537 mnnskaper syd for Cape Chidley som satte opp værstasjonen Kurt for innsamling av data om været.
Opprinnelig var Cape Chidley ment å være stedet hvor en langtrekkende radarstasjon, benevnt  "N-30." skulle plasseres. Den var tiltenkt å falle inn planene for Pinetree Line, en serie med radarstasjoner langs den 50. breddegrad. Forsyniger og materiell ble bragt inn med båt i løpet av 1951-52, men sent 1952 og tidlig i 1953 ble den forlagt til Resolution Island.

Geografi

Cape Chidley ligger på grensen mellom provinsen Newfoundland og Labrador og territoriet Nunavut. Det danner det nordligste punkt på Labrador.
Stedet blir noen ganger  stavet Cape Chudleigh. Noen ganger blir Cape Chidley feilaktig lokalisert på grensen mellom Quebec og Newfoundland og Labrador. Newfoundland, som var en separat britisk dominion da Canadas arktiske øyer delte grense med Killiniq Island og territoriet Labrador som omfattet hele det atlantiske nedbørsområdet til Labrador Peninsula og dets øyer.
Den nordlige og vestlige del av Killiniq Island som faller inn under Nunavuts  jurisdiksjon omfatter Ungava Bay og Hudson Strait. Cape Chidley er også det nordligste sted på Northern Divide som skiller Nordishavets nedbørsområde fra Atlanterhavets nedbørsområde. Enkelte kilder inkluderer Hudson Bay til Atlanterhavets nedbørsområde, selv om Northern Divide har lenge blitt etablert og plassert Hudson Bay til Nordishavets nedbørsområde.) Cape Chidley er den sydligste adkomst til Hudsonstredet, motsatt side av Resolution Island.
Den nærmeste bebyggelse til Cape Chidley er Port Burwell, Nunavut. Killiniq Island er adskilt fra Nord-Amerika ved det smale McLelanstredet.
Gamvik (fiskevær)

Gamvik er et fiskevær i Gamvik kommune i Finnmark. Gamvik hadde i 2006 omtrent 200 innbyggere. Tradisjonelt har fiske vært hovednæringen i Gamvik. Det siste fiskebruket ble lagt ned i 2008 etter en rekke oppstarter og nedleggelser de siste 20 årene. Det satses i dag på mye turisme da været er et godt sted for både havfiske og ferskvannsfiske i Risfjordelva og Sandfjordelva. 
Gamvik ligger på Nordkinnhalvøya. Slettnes fyr ligger omtrent 4 km nord for Gamvik og er verdens nordligste fastlandsfyr. Ved Slettnes ligger også Slettnes naturreservat, som er en viktig hekkeplass for et stort antall fuglearter, og har blant annet Norges nest største tyvjokoloni. Vest for Slettnes ligger Steinvågen der man finner en av Norges best bevarte steinlabyrinter. Gamvik er også hjem til Gamvik Museum. 
Under andre verdenskrig ble det anlagt et tysk kystbatteri på Varen, restene etter dette sees fortsatt. Batteriet, Heeres Küsten Batterie Gamvik 4/480, ble oppsatt med seks 14,5 cm kanoner med skuddvidde 19 000 m, i januar 1942.
Den 5.november 1944 ble stedet brent i tvangsevakueringen av Finnmark.  
Gamvik har egen kirke og skole, og fikk også den første flystripa (se Gamvik flyplass) i kommunen på 70-tallet, men etter åpningen av Mehamn flyplass har stripen kun blitt brukt i nødtilfeller. Gamvik fikk sammen med resten av Nordkinnhalvøya veiforbindelse med fastlandet da riksvei 888 (nåværende fylkesvei 888) ble åpnet på slutten av 80-tallet. Gamvik er det sted i Norge som har lengst veiavstand fra Oslo, hvis veier gjennom utlandet medregnes. Det er 2040 km. Fra 1911 til 1990 hadde Gamvik daglig anløp av Hurtigruten og var rutens nordligste anløpssted. På grunn av vanskelige havneforhold skjedde anløpet ved bruk av en ekspedisjonspram som møtte skipet i sjøen og som bragte passasjerer og gods til og fra.
Hofterup

Hofterup er et tettsted i Kävlinge kommune i Skåne län i Sverige. Det ligger fem kilometer nord for Löddeköpinge, rundt 15 kilometer sørøst for Landskrona og om lag fem kilometer nordøst for Barsebäck. I 2010 hadde tettstedet 3 501 innbyggere.
I Hofterup ligger en av Skandinavias eldste kirker, Hofterups kyrka, som er fra 1100-tallet. Like øst for kirken ligger Hofterupsdösen, som er en gravhaug fra yngre steinalder. Flere andre kulturminner finnes også i området, som har hatt bosetning siden forhistorisk tid.
Bajkalfjellene

Bajkalfjellene (russisk Байкальский хребет, Bajkalskij khrebet) er en fjellkjede som stiger bratt opp fra nordvestsiden av Bajkalsjøen sør i Sibir i Russland. Det sentrale sibirske platå grenser i sør til de østlige Sajanfjellene og Bajkalfjellene.
Elven Lena har sitt utspring i Bajkalfjellene. Fjellene rundt Bajkalsjøen er skogkledde med gråor, osp, dunbjørk, sibirlerk, sibiredelgran, furu og sibirfuru.
Den høyeste toppen er Tsjerskij (2572 moh), oppkalt etter den polske oppdagaren Jan Czerski.
Kystmauremåler

Utseende

En middelsstor (vingespenn 22 – 27 mm), slank, grålig måler. Den ligner stor mauremåler (Epirrhoe rivata), men er noe mindre og tydelig mørkere på farge enn denne. Forvingen er grå ved roten, i midten med et bredt, mørkegrått tverrbånd som har en tannformet utbuktning midt på ytterkanten. Dette båndet er bredt kantet med lysgrått (ikke hvitt) på inner- og yttersiden. Ytre del av forvingen er lysgrå, med en firkantet, mørkere flekk nær vingespissen. Bakvingen er gråhvit, silkeaktig, med utydelige, grå tverrbånd. Larven er naken bortsett fra noen korte børster, brun med mørke og lyse lengdestriper.

Levevis

Arten forekommer i åpne områder, helst ved kysten. Larvene lever på ulike arter av maure, blant andre kystmaure (Galium saxatile). De voksne målerne flyr i juni – august. Arten er sjelden i Norge og ble listet som sårbar (VU) i den nyeste norske rødlisten fra 2015.

Utbredelse

Kystmauremåleren finnes over det meste av Europa og også i Nord-Afrika og de nordlige delene av Asia. I Norge er den funnet langs kysten vestover til Aust-Agder, i tillegg ble den registrert i Eidfjord i Hordaland i 2007 ().
Fekting under Sentralamerikanske og karibiske leker 1990

Fekting under Sentralamerikanske og karibiske leker 1990. Fekting var en av flere sporter i de sekstende sentralamerikanske og karibiske leker som ble arrangert i Mexico by i Mexico i perioden 20. november til 3. desember 1990. Det var femtende gangen som fekting var med i de sentralamerikanske og karibiske leker. Det var åtte øvelser, seks for menn og to for kvinner. Det var både individuelle og lagkonkurranser i florett, kårde og sabel for menn og individuelt og lag i florett og kårde for kvinner. Cuba ble beste nasjon med ni gullmedaljer foran Colombia med en.
7. oktober

Navnedag

Birgitte, Birgit, Berit.
Navnedagen er etter den hellige Birgitta av Vadstena, skytshelgen for Sverige.
Den tragiske uken

Den tragiske uken (katalansk la Setmana Tràgica, spansk la Semana Trágica) er det vanlige navnet på en serie blodige konfrontasjoner mellom politi og kjempende arbeidere i Barcelona og andre byer i Catalonia i perioden 25. juli-2. august 1909.
Oppstanden kom som følge av at Spania skulle sende troppeforsterkninger til sin kolonihær i Spansk Marokko. 520 av de innkalte hadde avsluttet slik tjeneste seks år tidligere, og mislikte tanken på ny tjeneste. De hadde heller ikke råd til de 6000 realer som det kostet å kjøpe seg fri fra tjenesten. Denne misnøyen, paret med anarkisme, pasifisme og antikolonialistiske tanker ble samlet i bevegelsen Solidaridad Obrera, som tok initiativ til en generalstreik 26. juli 1909.
Politiets sikkerhetsstyrker skjøt mot demonstranter på La Rambla, det ble bygget barrikader og etterhvert erklært unntakstilstand. Hærstyrker fra andre deler av Spania ble satt inn i kampene. Fra politiets og hærens side ble 8 personer drept, mens 124 ble skadet. På opprørernes side ble mellom 104 og 150 personer drept. 1700 personer ble straffeforfulgt i militærdomstoler, og 5 personer ble dømt til døden. 59 fikk livsvarige fengselsstraffer.
Reaksjonene fra andre europeiske land var kontante, og fikk kong Alfonso XIII til å avskjedige statsminister Antonio Maura, og erstatte ham med den mer liberale Segismundo Moret y Prendergast.
Hirado-broen

Hirado-broen (平戸大橋 Hirado Ō-hashi) er en hengebro i prefekturet Nagasaki i Japan. Broen knytter sammen øyene Hirado og Kyūshū og ble åpnet i 1977. Den har et hovedspenn på 465,5 meter og en totallengden på 665 meter.
Ningcheng

Ningcheng (kinesisk: 宁城县, pinyin: Níngchéng Xiàn) er et fylke i byprefekturet Chifeng (mongolsk: Ulanhad) i den autonome region Indre Mongolia i Folkerepublikken Kina. Det har et areal på 4.305 km² og teller 600.000 innbyggere.
Euchroea

Utseende

Nokså store (gjerne 25-30 millimeter), brede gullbasser.
Artene i denne slekten er ikke metallisk fargede, men har svært livlige, brokete farger. Grunnfargen er svart, brun eller matt gul, men de har oftest tegninger i svart, gult, hvitt, brunrødt, blått eller grønt.

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
Carolina Morace

Trenerkarriere

Morace prøvde seg som trener for Serie C-laget (tredje nivå) Viterbese i 1999. Hun vant den første kampen som trener, men etter et stygt 1-5-tap i den andre kampen og stadig press fra både pressen og styret, trakk hun seg etter bare to kamper. Viterbese spiller per januar 2011 i amatørligaen Serie D (5. nivå), i gruppe G.
Morace prøvde seg som trener for det italienske landslaget året etter. Italia var i en bølgedal som Morace i liten grad greide å få dem ut av. Italia kvalifiserte seg ikke til VM i hennes tid som landslagssjef, og enda hun fikk Italia til EM i 2001 og EM i 2005 ble det med gruppespill begge gangene.
Morace tok i 2009 over Canada etter Even Pellerud, og ser ut til å ha fått det til bedre der. Under hennes ledelse har Canada allerede vunnet VM-kvalifiseringen, tidligere omtalt som «Gold Cup». Det var første gang Canada vant en slik turnering der USA var med.
VM i landeveissykling 2017 – Kvinnenes lagtempo

Løypa

Start er ved Ravnanger på Askøy utenfor Bergen. Derifra sykler man via Erdal og Kleppestø før man sykler over Askøybrua. Da kommer man inn i Bergen og sykler forbi Olsvik, Loddefjord, Straume og Bønes på vei til Paradis. Derifra får man Birkelundsbakken, den eneste motbakken som er noe å snakke om. Før man følger Nattlandsveien not Haukeland sykehus og videre mot Bergen sentrum og opp til Sandviken. Før man så følger sjøen innover forbi Håkonshallen, Bryggen og Fiskertorvet før det er målgang på Festplassen.
Hvert lag stiller med 6 ryttere, og man starter med 4 minutters tidsintervall.
Grunnkretser i Grane kommune

Grunnkretser i Grane kommune er delområder og grunnkretser som seksjonerer Grane kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Arconaia

Utbredelse

Slekter finnes i Kina.
Core Audio

Core Audio er et lavnivå programmeringsgrensesnitt (API) for håndtering av lyd i Apple's operativsystemer macOS og iOS. Det innbefatter en implementasjon av den portable OpenAL.
Go'dagen

Go'dagen er en skulptur av billedhugger Tone Thiis Schjetne. Den er totalt ca 175 cm høy og støpt i bronse. Den ble laget i 1980 og finnes i to eksemplarer: En står i Stavanger og én i Trondheim.
I Trondheim står skulpturen like ved Torvet, og blir ofte kalt Torgkona. Stavanger fikk sin skulptur midt på 1980-tallet. I forbindelse med Stavanger Festdager 1983 ble flere verk av ulike billedhuggere utstilt i Bjergstedparken. Go'dagen var en av disse skulpturene. Flere i Stavanger ønsket å beholde skulpturen, som de allerede hadde gitt kjælenavnet Kånå, da utstillingen var over. Dette ble gjort mulig gjennom en kroneruling blant næringsdrivende i sentrum og byens øvrige befolkning.
Kånå ble satt opp på torget i Stavanger og sto der i rundt 20 år. I midten av januar 2005, i forbindelse med byggingen av Tusenårsstedet, ble hun flyttet til Lille Sølvbergtorget, midt i den gamle delen av sentrum.
Trondheim kommune kjøpte sin utgave av Go'dagen noe senere enn Stavanger. Hun står oppstilt rett utenfor der hvor byens turistkontor tidligere lå, like ved torget.
En liten statuett-utgave av Go'dagen deles ut til mottagerne av Trondheim kommunes kulturpris.
Modellen til Go'dagen var Anna Kornelia Holm, en kvinne fra Skjervøy i Troms, som kom til Trondheim som ung pike for å arbeide som hushjelp. Hun arbeidet aldri som torgkone, selv om enkelte har trodd det, fordi skulpturen av og til blir kalt torgkona. Etter krigen var Anna Holm pensjonist og tilbrakte mye av sin tid på torget i Trondheim, eller hun satt på en benk ved Nidarosdomen. Alle som hilste, fikk et blidt «Go'dagen» til svar. Tone Thiis Schjetne hadde lagt merke til kona som gikk rundt og hilste på folk. Hun fikk lyst til å lage en studie av henne og i 1957 satt Anna Holm modell for henne. Holm skal også ha sittet modell for Tone Thiis Schjetnes mor, kunstneren Greta Thiis.
Da Schjetne rundt 1980 ønsket å lage en stor skulptur av kona, tok hun med den lille skulpturen som modell og reiste til Paris for å realisere dette. Resultatet ble Go'dagen.